કવાંટ ઃ કવાંટ તાલુકામાં હનુમાન જયંતી નિમિત્તે ભક્તો દ્વારા હનુમાન મંદિરે ભજન કિર્તન, રામધૂન, મહાપ્રસાદીનું આયોજન કરવામાં આવેલ છે, જેમાં હજારોની સંખ્યામાં ભક્તો દર્શનનો લ્હાવો લેશે. તા. ૩૧-૩ના સંવત ૨૦૭૪ના ચૈત્ર સુદ પુનમને શનિવારના રોજ હનુમાન જયંતી નિમિત્તે કવાંટ હનુમાન મંદિરે ધનીવાડી ગામે આવેલ હનુમાન મંદિરે નાની ચીખલી ગામે આવેલ સિદ્ધેશ્વર હનુમાન, વજેપુર ગામે આવેલ મોજેશ્વર હનુમાન મંદિરે તાલુકાના ગામોમાં આવેલ હનુમાન મંદિરે હનુમાન જયંતી નિમિત્તે સુંદરકાંડ પાઠ તેમજ મહાપ્રસાદીનું આયોજન સિદ્ધેશ્વર હનુમાન મંદિરે ભક્તો દ્વારા કરવામાં આવ્યું છે.